Vika 14

Samandráttur.

Línuskip. Øll ísfiskalínuskipini liggja við bryggju, men møguliga fer okkurt út fyri páskir Átta frystilínuskip eru til fiskarí.Fimm fiska í føroyskum sjógvi, eitt í íslendskum og tvey í grønlendskum sjógvi. Tey fáa ein blanding av toski, hýsu, longu, brosmu og so nakað av øðrum fiskasløgum.

Útróður: Streymurin er góður, men harðnar sum vikan líður. Veðri verður hampuligt tað mesta av vikuni, men av tí at páskirnar stunda til, so verður tað vantandi ikki so nógvur útróður. Bátarnir fáa mest av hýsu og so nakað av toski.

Djúpvatnstrolarar: Ein er á svartkalvaveiðu. Hann vantar fyrst í vikuni. Ein frystitrolari fiskar eisini svartkalva og so er ein á beding.

Partrolarar: Tey flestu pørini eru til fiskarí og koma tey flestu pørini at landa fyri páskir. Øll fiska upsa, men fáa eisini eitt sløð av hvítum fiski, serliga longu og so nakað av toski, hýsu og hvítingi. Fiskaríið er smáligt.

Trolbátar: Bara tveir eru úti, men helst fara allir út leygarkvøldið, tá I-kassin opnar. Vit rokna við at allir koma at landa í vikuni. Teir fáa vanligvís mest av toski í I-kassanum og so nakað av hýsu og flatfiski.

Garnaskip: Tvey garnaskip fiska svartkalva. Fiskaríð er ójavnt. Tvey fiska havtasku. Fiskaríið hjá teimum er brúkiligt. Øll garnaskipini landa í vikuni.

Heinta veðri Windy her, frá DMI her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá trolbátum, útróðrabátum og sum hjáveiða frá øðrum skipabólkum. |  | X |  |
| **Hýsa** | Frá trolbátum, útróðrabátum og sum hjáveiða frá øðrum skipabólkum. |  | X |  |
| **Hvítingur** | Mest sum hjáveiða hjá trolarum |  | X |  |
| **Upsi** | Nakað av upsa frá partrolarunum |  | X |  |
| **Brosma** | Mest sum hjáveiða |  | X |  |
| **Longa** | Mest sum hjáveiða | X |  |  |
| **Kongafiskur** | Mest sum hjáveiða |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá tveimum garnaskipum og sum hjáveiða frá ørðum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum, einum trolara og sum hjáveiða frá ørðum skipabólkum. |  | X |  |
| **Reyðsprøka** | Bert sum hjáveiða |  |  | X |
| **Tunga** | Bert sum hjáveiða |  |  | X |
| **Blálonga** | Bert sum hjáveiða. |  |  | X |